OzLabs/hebrew-wiki-articles huggingface dataset:
שנות ה-70 של המאה ה-17

שנות ה-70 של המאה ה-17

שנות ה-70 של המאה ה-17 היו העשור השמיני של המאה ה-17, החלו ב-1 בינואר 1670 והסתיימו ב-31 בדצמבר 1679.

== אירועים בולטים בעולם ==
===מלחמה ופוליטיקה ===
====מלחמות====
* 1676-1675: מלחמת המלך פיליפ – על רקע מתיחות מתמשכת בנוגע לסחר, התאחדה קואליציה של שבטים אמריקאים ילידים תחת הנהגת ווַאמפָּנוֹאֶג ויצאו למלחמה מול המתיישבים הפוריטנים האנגלים ובני בריתם המוהיקנים <ref></ref>.
* התפשטות סיאם – טקסין הגדול, המלך הסיאמי, מאחד סביבו כוחות רבים ומשנה את מאזן הכוחות בדרום מזרח אסיה: לאורך העשור מרחיקים הסיאמים את קו הגבול המתוח מול בורמה ומשתלטים על שטחן של מספר ממלכות סמוכות<ref></ref><ref></ref>.

====סכסוכים לאומיים ואזוריים====
====אירועים פוליטיים משמעותיים====
* 2 במאי 1670 – צ'ארלס השני נותן אישור קבוע לחברת מפרץ הדסון לסחר בפרווה באמריקה הצפונית
* 18 בינואר 1671 – שודד הים הנרי מורגן משתלט על פנמה סיטי, בוזז אותה ומעלה אותה באש
* 1 בינואר 1673 – התחילה העברת דואר סדירה בין ניו יורק לבין בוסטון
* 19 בפברואר 1674 – נחתמת אמנת וסטמינסטר ששמה קץ למלחמות הולנד-אנגליה. ניו אמסטרדם עוברת לשליטה אנגלית
* 10 בנובמבר 1674 – מלחמות הולנד-אנגליה: כפי שנדרש ממנה באמנת וסטמינסטר מוותרת הולנד על שטחי הולנד החדשה בצפון אמריקה לטובת אנגליה
* 2 באוגוסט 1675 – נחנך בית הכנסת הפורטוגזי באמסטרדם
* 2 בנובמבר 1675 – ייסודה הרשמי של העיר מדיין

==== קולוניאליזם ואימפריאליזם ====
=== כלכלה ===

* עשור זה הוא חלק מתקופה רחבה יותר בה תופעת הגילדות הולכת וצוברת תאוצה בצפון מרכז אירופה, וקיימת במידה מסוימת במקומות נוספים באירופה. בשנת 1678 נוסדת בקופנהגן גילדת הפרוונים.

== התנקשויות, חיסולים, וניסיונות התנקשות ==

== אסונות ==

* 1677-1678 - התפרצות חמורה של אבעבועות שחורות במושבות הבריטיות באמריקה הצפונית, ומתועדת במיוחד בבוסטון ובפרובינציה של מפרץ מסצ'וסטס, קוטלת רבים, מותירה רבים משורדיה עם לקויות, וגוררת צעדי בידוד מחמירים וניסיונות מוקדמים לאפיין את המגפה<ref></ref>.
*התפרצות דבר ששכחה בעשור הקודם באירופה מתפרצת מחדש ברחבי העולם ומכה בצפון אפריקה, טורקיה, פולין, הונגריה, אוסטריה וגרמניה, ואזורים נוספים בצפון אירופה<ref></ref>.

== מדע וטכנולוגיה ==

* 1675 - גילוי הבקטריות על ידי אנטוני ואן לוונהוק, שנחשב לאבי תורת המיקרוביולוגיה.
*29 באוקטובר 1675 – גוטפריד וילהלם לייבניץ עושה שימוש לראשונה ב-S ארוכה, ∫, בתור סימן לאינטגרל
*1679 - דני פפן המציא מכונה עם דגם עיצוב ("עיצוב פפן"), הפועל כסיר לחץ, על פי עקרונות הקיטור ובפועל נחשבת כמנוע הקיטור הראשון.

== תרבות ==

* 1677 - מתפרסם הספר תורת המידות של ברוך שפינוזה, שמציג רעיונות חדשניים בנוגע למוסר, שמשפיעים מאות שנים קדימה<ref></ref>.

==אישים בולטים==

===מנהיגי עולם בולטים===
==קישורים חיצוניים==

==הערות שוליים==

*
קטגוריה:המאה ה-17
ויליאם או'דוויר

ויליאם או'דווייר (אנגלית: William O’Dwyer; {{כ}}11 ביולי 1890 - 24 בנובמבר 1964) היה פוליטיקאי ודיפלומט אמריקאי. שימש כראש עיריית ניו יורק בשנים 1946–1950.

== ביוגרפיה ==
נולד בבוהולה , במחוז מאיו באירלנד. היגר לארצות הברית ב-1910, שם תחילה עבד כפועל, ואחר כך כקצין במשטרת ניו יורק. בשנת 1923 השלים תואר במשפטים באוניברסיטת פורדהם . לאחר מכן עבד במשרד עורכי דין פרטי, ואחר כך כשופט. ב-1939 נבחר אודוויר לתובע המחוזי של ברוקלין.

אחרי שהפסיד בבחירות לראשות העיר ניו יורק ב-1941 לפיורלו לה גוארדיה, התגייס לצבא והגיע לדרגת תת-אלוף. הוא כיהן כחבר ועדת המפקחים של בעלות הברית באיטליה ובינואר 1945 מונה לראש המועצה האמריקנית לפליטי מלחמה. בתחילת פברואר 1945 הוא אמר שידרוש מהנשיא לחזור על האזהרה שפושעי המלחמה יועמדו לדין על פשעים נגד אזרחי ארצותיהם.

בנובמבר 1945 נבחר או'דוויר לראש העיר, בתמיכת ארגון טמאני הול, והחליף את לה-גוארדיה, שלא התמודד בשנית. הוא מינה את רוברט מוזס למנהל מחלקת התכנון של עיריית ניו יורק. כמו כן פעל להקמת מטה האומות המאוחדות במנהטן. בנובמבר 1949 הוא נבחר לכהונה שנייה. תקופת כהונתו השנייה של או'דוויר לוותה בחשיפת פרשיות שחיתות רבות. והוא התפטר ב-31 באוגוסט 1950.

עם התפטרותו מראשות העיר הנשיא הארי טרומן מינהו לשגריר ארצות הברית במקסיקו. בשנת 1951 הוא שב לזמן קצר לניו יורק על מנת להעיד על קשריו לפשע מאורגן, האשמות שליוו אותו עד יומו האחרון. ביוני 1952 התפרסמה במקסיקו סדרת כתבות שהאשימה את או'דוויר בקשרים עם המאפיה. ב-6 בדצמבר 1952, התפטר מתפקידו כשגריר. הוא נשאר במקסיקו ועבד בייעוץ משפטי, כדי לא להחקר על קשריו עם העולם התחתון. בשנת 1960 הוא שב לניו יורק.

בשנת 1946 נפגש עם נציגים של יהדות פולין ופעל לסייע ליהודים בפולין לאחר השואה.

בתחילת 1948 פעל למען הקמת מדינת ישראל ובין השאר נפגש עם הנשיא טרומן כדי לבקש ממנו לבטל את האמברגו על משלוח נשק לישראל.
ביקר בישראל למשך 34 יום בשנת 1951. סייע לקהילה היהודית בניו יורק בארגון המצעד הראשון להקמת מדינת ישראל.

או'דוויר מת ב-24 נובמבר 1964 בבית החולים בית ישראל כתוצאה מאי ספיקת לב. הוא נקבר בבית הקברות הלאומי בארלינגטון.

==קישורים חיצוניים==

* 

==הערות שוליים==

קטגוריה:ראשי עיריית ניו יורק
קטגוריה:אמריקאים ממוצא אירי
קטגוריה:בוגרי בית הספר למשפטים באוניברסיטת פורדהם
קטגוריה:חברי המפלגה הדמוקרטית (ארצות הברית)
קטגוריה:שגרירי ארצות הברית במקסיקו
קטגוריה:אמריקאים שנולדו ב-1890
קטגוריה:אמריקאים שנפטרו ב-1964
פרידריך החמישי, רוזן העיר נירנברג

פרידריך החמישי, רוזן העיר נירנברג (בגרמנית: Friedrich V. von Nürnberg; 3 במרץ 1333 - 21 בינואר 1398) היה רוזן העיר נירנברג מבית הוהנצולרן.

== ביוגרפיה ==
פרידריך נולד ב-3 במרץ 1333, והיה בנם הבכור של יוהאן השני, רוזן העיר נירנברג ואליזבת מהנברג-שלויזינגן, בתם של ברטהולד השביעי, רוזן הנברג-שלויזינגן ואדלהיידה מהסן. בשנת 1357 מת אביו, ופרידריך ירש את תאריו ונחלותיו, ובכך היה אחראי להגנה על הטירה הקיסרית בנירנברג. פעולותיו הנלהבות למען הקיסרות, הובילו את קרל הרביעי, קיסר האימפריה הרומית הקדושה להעניק לו בשנת 1363 את התואר המלכותי.

אחרי מותו ב-21 בינואר 1398, חילקו בניו את נחלותיו: יוהאן קיבל את נסיכות ביירוית, ואילו פרידריך קיבל את רוזנות העיר נירנברג, ואת נסיכות אנסבך. בשנת 1415 קיבל פרידריך את נסיכות הבוחר מברנדנבורג, אשר לימים הפכה לממלכת פרוסיה.

== משפחתו ==
בשנת 1356 אליזבת ממייסן, בתם של פרידריך השני, מרקיז מייסן ומתילדה מבוואריה, מרקיזת מייסן, ממנה נולדו לו 9 ילדים:
* אליזבת מנירנברג (1358–1409), התחתנה עם רופרכט, מלך גרמניה.
* ביאטריקס מנירנברג (1362–1414), התחתנה עם אלברכט השלישי, דוכס אוסטריה.
* מרגרטה מנירנברג (1367–1406), התחתנה עם הרמן השני, רוזן הסן.
* אנה מנירנברג (1364–1392).
* קתרינה מנירנברג (1375–1409).
* אגנס מנירנברג (1366–1432), התחתנה עם הברון פרידריך פון דאבר.
* יוהאן השלישי, רוזן העיר נירנברג (1369–1420).
* פרידריך הראשון, הנסיך הבוחר מברנדנבורג (1371–1440).
* ורוניקה מנירנברג, התחתנה עם בארנים השישי, דוכס פומרניה.

== אילן יוחסין ==

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| פרידריך החמישי, רוזן העיר נירנברג בית הוהנצולרן נולד:3 במרץ 1333 מת:21 בינואר 1398
|-
| rowspan="1" align="center"| יוהאן השני
| rowspan="1" align="center"| רוזנות העיר נירנברג 1357–1398
| rowspan="1" align="center"| יוהאן השלישי פרידריך השישי
|}

קטגוריה:בית הוהנצולרן
קטגוריה:רוזנים גרמנים
קטגוריה:ילידי 1332
קטגוריה:נפטרים ב-1398
יהודה לייב מפולנאה

רבי יהודה אריה לייב גלינר ב"ר יחיאל מיכל מפולנאה המכונה "המוכיח מפולנאה" (?- כ"א בטבת ה'תק"ל, 1769) היה מראשוני תלמידי הבעל שם טוב ומגדולי מפיצי שיטתו.

==חייו==
שנת לידתו אינה ידועה. עוד קודם שהתקרב לבעל שם טוב, כיהן כמגיד מישרים וחזן בפולנאה. כשהתקרב לבעל שם טוב, נשלח על ידו להסתובב בקהילות היהודיות ולנצל את כישרון הדרשנות שלו על-מנת לעשות נשמות לתנועת החסידות, ומכאן דבק בו הכינוי "המוכיח". אכן, דרשותיו עוררו הדים רבים, ובהשפעתו התקרב לחסידות רבי יעקב יוסף כץ, בעל תולדות יעקב יוסף, ולפי מסורת אחת גם רבי דוב בער ממזריטש.

נפטר בפולנאה בכ"א בטבת ה'תק"ל (ינואר 1769) ונקבר שם. 12 שנה לאחר מכן נקבר צמוד אליו ר' יעקב יוסף מפולנאה, ו"אוהל" הוקם על קבריהם.
==תורתו==
מעט מקוטע מדרשותיו פורסמו על ידי תלמידו, ר' גדליה מליניץ בספר קול אריה, קורץ ה'תקנ"ח. ר' יעקב יוסף מפולנאה מצטטו תדיר בספרו "תולדות יעקב יוסף".

בדומה לחברו ר' יעקב יוסף, גם ר' יהודה לייב קרא תיגר על הגישה הלמדנית הלא-חסידית שרווחה אז הגורסת כי: "העיקר הוא בעולם הזה הלימוד היטב, להיות חריף ובקי...".

==קישורים חיצוניים==
* [http://www.hebrewbooks.org/19661 ספר "קול אריה"], אתר Hebrewbooks.

קטגוריה:תלמידי הבעל שם טוב
קטגוריה:פולונה: אישים
קטגוריה:נפטרים ב-1769
ברנהרד שטיינמץ

ברנהרד שטיינמץ (בגרמנית: Bernhard Steinmetz; 13 באוגוסט 1896 – 22 בינואר 1981) היה גנרל בוורמאכט במהלך מלחמת העולם השנייה.

==ביוגרפיה==
===קריירה מוקדמת===
שטיינמץ נולד ב-13 באוגוסט 1896 בנויינקירכן, ובשנת 1914 הוא התגייס לצבא הקיסרות הגרמנית, ולחם בשורותיו במהלך מלחמת העולם הראשונה. על פעולותיו בקרבות קיבל שטיינמץ את עיטור צלב הברזל דרגה ראשונה ושנייה. לאחר המלחמה הצטרף שטיינמץ לרייכסווהר, ומילא בו תפקידי פיקוד ומטה, וב-1 באוקטובר 1938 הוא הועלה לדרגת אוברסט לוטננט.

===מלחמת העולם השנייה===
בפרוץ המלחמה מונה שטיינמץ לקצין אג"ם הקורפוס ה-8, ולחם עמו במהלך המערכה בפולין. ב-5 בנובמבר 1939 הוא מונה לראש מטה הקורפוס ה-8, ולחם עמו במהלך המערכה על צרפת, וב-1 באוקטובר 1940 הוא הועלה לדרגת אוברסט. במהלך מבצע ברברוסה לחם שטיינמץ עם הקורפוס ה-8, וב-26 בפברואר 1942 הוענק לו עיטור הצלב הגרמני בזהב. ב-1 בנובמבר 1942 הוא מונה למפקד הדיוויזיה ה-305, ופיקד עליה בקרב סטלינגרד, וב-1 בינואר 1943 הוא הועלה לדרגת גנרל-מיור. זמן קצר לפני כניעת הכוחות בסטלינגרד הוטס שטיינמץ אל מחוץ לכיתור, ולאחר מכן מילא תפקידי מטה שונים. ב-2 בינואר 1944 הוא מונה למפקד הדיוויזיה ה-94, וב-1 ביוני אותה שנה הוא הועלה לדרגת גנרל-לויטננט. שטיינמץ פיקד על הדיוויזיה בקרבות השונים בחזית האיטלקית, ובסוף המלחמה נפל בשבי יחד עם כל כוחות קבוצת ארמיות C.

==לאחר המלחמה==
לאחר שחרורו מהשבי התגורר שטיינמץ במינדן, עד למותו ב-22 בינואר 1981.

==קישורים חיצוניים==
* [https://www.feldgrau.com/WW2-German-Officer-Bernhard-Steinmetz ברנהרד שטיינמץ] באתר feldgrau 

קטגוריה:גנרלים בוורמאכט
קטגוריה:חיילי הרייכסווהר
קטגוריה:מעוטרי צלב הברזל
קטגוריה:מעוטרי הצלב הגרמני בזהב
קטגוריה:אנשי צבא גרמנים במלחמת העולם הראשונה
קטגוריה:גרמנים שנשבו במלחמת העולם השנייה
קטגוריה:גרמנים שנולדו ב-1896
קטגוריה:גרמנים שנפטרו ב-1981
יוהאן השלישי, רוזן העיר נירנברג

יוהאן השלישי, רוזן העיר נירנברג (בגרמנית: Johann III. von Nürnberg; 1369–11 ביוני 1420), היה מרקיז ברנדנבורג-קולומבאך מבית הוהנצולרן.

==ביוגרפיה==
יוהאן נולד ב-21 בספטמבר 1371, לפרידריך החמישי, רוזן העיר נירנברג ואליזבת ממייסן, בתם של פרידריך השני, מרקיז מייסן ומתילדה מבוואריה, מרקיזת מייסן. בצעירותו שירת פרידריך בחצר זיגיסמונד, מלך הונגריה, ולחם עמו נגד העות'מאנים. בשנת 1397 חזר יוהאן לנירנברג, וירש מאביו את רוזנות העיר נירנברג.

בשנת 1398 מת אביו פרידריך החמישי, רוזן העיר נירנברג, ונחלותיו חולקו בין הבנים; קיבל את נסיכות ביירוית ואילו אחיו פרידריך השישי, רוזן העיר נירנברג ירש את נסיכות אנסבך. בשנת 1420 מת יוהאן ללא בן זכר, ומשום כך אחיו פרידריך ירש את נחלותיו.

== משפחתו ==
בשנת 1381 התחתן יוהאן עם מרגרט מבוהמיה, בתם של קרל הרביעי, קיסר האימפריה הרומית הקדושה ואליזבת מפומרניה, ממנה נולדה לו בת אחת:
* אליזבת מנירנברג (1391–1429), התחתנה עם אברהרד השלישי, רוזן וירטמברג.

==אילן יוחסין==

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| יוהאן השלישי, רוזן העיר נירנברג בית הוהנצולרן נולד:1369 מת:11 ביוני 1420
|-
| rowspan="1" align="center"| פרידריך החמישי
| rowspan="1" align="center"| רוזנות העיר נירנברג 1397–1420
| rowspan="2" align="center"| פרידריך השישי
|-
| rowspan="1" align="center"| הקמה חדשה
| rowspan="1" align="center"| מרקיזות ברנדנבורג-קולמבאך 1398–1420
|}

קטגוריה:בית הוהנצולרן
קטגוריה:ילידי 1369
קטגוריה:נפטרים ב-1420
פורד טרנזיט קונקט

פורד טרנזיט קונקט (באנגלית: Ford Transit Connect) היא מכונית מסחרית מתוצרת קונצרן הרכב פורד אשר מיוצרת משנת 2002 ועד היום (דור ראשון של הדגם יוצר בספרד, בטורקיה וברומניה, והדור שני מיוצר בספרד).

משנת 2009 יוצאו דגמי "פורד טרנזיט קונקט" לארצות הברית וקנדה ב-3 דרגות גימור: "XL", "XLT", "XLT Premium".

דגמי "פורד טרנזיט קונקט" משמשים כמוניות בניו יורק ובהונג קונג.

==דורות==

* דור ראשון יוצר בטורקיה, רומניה, ספרד בין השנים 2002-2013).
* דור שני - מיוצרת בספרד משנת 2012 ועד היום.

==תמונות ==

<gallery mode="packed" heights="80">
קובץ:2009 Ford Transit Connect T200 LX90 1.8 Front.jpg | "פורד טרנזיט קונקט", שנת 2009 
קובץ:2009 Ford Transit Connect T200 LX90 1.8 Rear.jpg | "פורד טרנזיט קונקט", שנת 2009 
קובץ:Ford transit connect.JPG | "פורד טרנזיט קונקט" - דור ראשון
קובץ:UPS Ford Transit Connect.jpg | "פורד טרנזיט קונקט" - דור ראשון
קובץ:VBK-Servicewagen im BHW.JPG| "פורד טרנזיט קונקט" - דור ראשון
קובץ:Ford Transit Connect Presidente Beer.png | "פורד טרנזיט קונקט" - דור ראשון
קובץ:PTTFordTransitConnect.JPG | "פורד טרנזיט קונקט" - דור ראשון
קובץ:DYLAN duty vehicle.JPG | "פורד טרנזיט קונקט" - דור שני
קובץ:Ford Transit Connect Solotech.jpg | "פורד טרנזיט קונקט" - דור שני
קובץ:Yvftn 2b (26825043400).jpg | "פורד טרנזיט קונקט" - דור שני (צולם בקולורדו)
קובץ:Ford Transit Connect BrightView.jpg | "פורד טרנזיט קונקט" - דור שני 
קובץ: 2014 Ford Transit Connect (rear).jpg | "פורד טרנזיט קונקט" - דור שני, שנת 2014
</gallery>
=== מוניות === 
<gallery mode="packed" heights="80">
קובץ:Ford Connect Taxi in Hong Kong 201604.jpg | "פורד טרנזיט קונקט" - דור שני, מונית ב-הונג קונג
קובץ:MTA Battery Pk 01.jpg | "פורד טרנזיט קונקט" - דור שני, מונית ב-ניו יורק 
קובץ:NYC taxi of tomorrow 2014 NY Auto Show.jpg | "פורד טרנזיט קונקט" - שנת 2014, מונית ב-ניו יורק 
קובץ:42nd St 6th Av td (2018-05-18) 08.jpg | "פורד טרנזיט קונקט" - דור שני, מונית ב-ניו יורק 
קובץ:VL2017(Urban Taxi) 11-09-2018.jpg | "פורד טרנזיט קונקט" - דור שני, מונית
קובץ:Jumbo Taxi HA207(Urban Taxi) 01-10-2017.jpg | "פורד טרנזיט קונקט" - דור שני, מונית
</gallery>

==ראו גם==
* פורד טרנזיט
* פורד אקונוליין
* פורד טרנזיט קסטום
* פורד טרנזיט קורייר
* פורד טרנזיט בס

==קישורים חיצוניים==

==הערות שוליים==

קטגוריה:דגמי מכוניות שהושקו ב-2002
קטגוריה:מכוניות מסחריות
קטגוריה:מוניות
טרנזיט קונקט
קטגוריה:כלי רכב המיוצרים בספרד
קטגוריה:כלי רכב המיוצרים ברומניה
קטגוריה:כלי רכב המיוצרים בטורקיה
ולדיסלב חורוחורין

ולדיסלב אנטולייביץ' חורוחורין (ברוסית: Владислав Анатольевич Хорохорин)(נולד ב-29 בספטמבר 1982) המכונה BadB, הוא האקר לשעבר וסוחר בינלאומי בנתוני כרטיסי אשראי, ישראלי יליד אוקראינה. הורשע בארצות הברית בשורה של פריצות והונאות אשראי ונידון לתקופת מאסר של שבע שנים.

==ביוגרפיה==
חורוחורין נולד וגדל בדונצק, אוקראינה. בשנת 1999 עלה לישראל עם אמו, ושירת בצבא ההגנה לישראל.

==חקירת פשעיו==
השירות החשאי של ארצות הברית החל להתחקות אחר פועלו של חורוחורין, זאת כחלק ממבצע "פיירוול" (חומת אש) בה נבדקו פריצות והונאות אשראי בארצות הברית שיצא לדרך בשנת 2004. חורוחורין הפעיל אתר לסחר לא-חוקי בכרטיסי אשראי שהיה בשליטת ארגוני פשע מקוון, האתר סיפק גם מסמכים לא חוקיים ותעודות זהות מזויפות. לא רק שהאתר סיפק מידע כיצד לפרוץ או להפעיל כרטיס אשראי גנוב או מזויף, אלא גם סיפק כלים ואמצעים לעשות כן. אחד מהחוקרים העיקריים בצוות החקירה אמר: "הרשת שנוצרה על ידי מייסדי האתר (CarderPlanet), ובכללם גם ולדיסלב חורוחורין, נותרה אחת מארגוני פשעי הסייבר הפיננסים המתוחכמים ביותר בעולם". עוד הוסיף: "רשת זו התקשרה באופן חוזר לכל מקרה של חדירה גדולה למידע פיננסי, מתוך מקרים שדווחו לרשויות החוק כנדרש. מעצרו של ולדיסלב ממחיש את המחויבת של השירות החשאי לחצות את העולם במאבקו בפשע מקוון".

חורוחורין התרברב במעשיו והחל לפרסם סרטוני אנימציה בהם הוא לועג לכל אמריקאי המחזיק או עושה שימוש בכרטיס אשראי.

הוא היה מעורב בפשעים נוספים ובשנת 2013 הוגש נגדו כתב אישום. הוא יצא זכאי במשפט, שלא כמו פושעי סייבר מרוסיה שהועמדו לדין באותו משפט ונמצאו אשמים בפריצה לחברות ותאגידים גדולים במשק האמריקאי, דוגמת הנאסד"ק, דאו ג'ונס וחברות חשובות נוספות העוסקות באשראי, שוק ההון ועולם המסחר במניות. נכון לאפריל 2017, אף אחד משותפיו לפשע של חורוחורין הועמד לדין.

==מעצר ומשפט==
חורוחורין זוהה בנובמבר 2009 כ-BadB על ידי רשויות החוק בארצות הברית. הוא נעצר ב-7 באוגוסט 2010 בניס שבצרפת, בעודו נוסע לשדה התעופה כדי להגיע לוורשה, פולין. לכידתו באירופה הקשתה על גורמי האכיפה, שכן הוא הוסגר לארצות הברית רק ב-6 ביוני 2012. הוא זומן למשפט ביום למחרת, ועד למשפטו הושם במעצר.

כדי לסייע להרשיע את ולדיסלב במשפט, חברו שלוחה של ה-FBI מאטלנטה, כוח משטרה וחוקרים מצרפת וכן צוות מיוחד של המחלקה לפשעי סייבר מהולנד. ב-25 באוקטובר 2012 הוא חתם על עסקת טיעון והודה באשמה בשניים מסעיפי האישום: קשירת קשר לביצוע עבירות זיוף אשראי וחדירה לא חוקית למערכות מחשוב.

ב-5 באפריל 2013 פסק בית הדין על חורוחורין תקופת מאסר של 88 חודשים על חלקו בגזל ובגנבה של יותר מ-9 מיליון דולר, ובמסחר בלתי חוקי בכרטיסי אשראי גנובים או כרטיסי אשראי נטענים. הוא שוחרר מן המאסר לאחר ארבע שנים, בפברואר 2017, וגורש מארצות הברית.

בהמשך חייו עבד כיועץ ומבקר אבטחת מידע.

==קישורים חיצוניים==
* 
* 
* 

קטגוריה:ישראלים ילידי אוקראינה
קטגוריה:עולים בשנות ה-1990
קטגוריה:מתקפות סייבר בעשור הראשון של המאה ה-21
קטגוריה:מתקפות סייבר בעשור השני של המאה ה-21
קטגוריה:אישים שהוסגרו
קטגוריה:תרמיות
קטגוריה:ישראלים שנולדו ב-1982
פטרה שירמן

פטרה שירמן (בגרמנית: Petra Schürmann; 15 בספטמבר 1933 – 14 בינואר 2010) הייתה שחקנית ודוגמנית גרמנייה.

==ביוגרפיה==
שירמן נולדה במנשנגלדבך.

ב-1956 השתתפה בתחרות מיס גרמניה וסיימה במקום השלישי. עקב היותה דוברת אנגלית היא נבחרה לייצג את גרמניה בתחרות מיס עולם שנערכה בלונדון. בתחרות היא נבחרה למקום הראשון והוכתרה כמיס עולם 1956.

בעת היבחרה היא למדה פילוסופיה והיסטוריה של האומנות באוניברסיטאות של בון וקלן ולאחר מכן המשיכה את לימודיה במינכן.

ב-1960 שיחקה בסרט "The Magnificent Rogue" אודות איש עסקים המתמנה לאזרח כבוד בעירו ומספר את סיפור חייו בתקופת מלחמת העולם השנייה דרך פלשבק.

ב-1969 שיחקה בסרט "שבעה ימי חסד", שהוצג בפסטיבל הסרטים הבינלאומי במוסקבה, העוסק בתלמיד בפנימייה הנעלם ובחקירת מציאתו.

ב-1971 שיחקה בסרט "מלאכי הטרור". היא עבדה כמנחה בטלוויזיה הגרמנית ופרסמה מספר ספרים שכתבה.

ב-1973 נישאה לרופא ד"ר גרהארד פרוינד, איתו ניהלה רומן בחשאי מ-1967, כאשר באותו הזמן היה נשוי לשחקנית מריאן קוך, והוא אבי בתה אלכסנדרה.

==קישורים חיצוניים==

* 
* [https://www.tz.de/stars/petra-schuermann-ist-jetzt-ganz-allein-64143.html Petra Schürmann ist jetzt ganz allein!] 
* [https://www.presseportal.de/pm/29590/1274344 Petra Schürmann trotzt dem Schicksal] 

קטגוריה:זוכות בתחרות מיס עולם
קטגוריה:שחקניות קולנוע וטלוויזיה גרמניות
קטגוריה:משתתפות בתחרות מיס עולם 1956
קטגוריה:משתתפות בתחרות מיס גרמניה
קטגוריה:גרמניות שנולדו ב-1933
קטגוריה:גרמנים שנולדו ב-1933
קטגוריה:גרמניות שנפטרו ב-2010
קטגוריה:גרמנים שנפטרו ב-2010
רוזנות העיר נירנברג

[[שלט אצולה של בית הוהנצולרן בויטראז' בחלון טירת הוהנצולרן]]
[[טירת נירנברג]]
טירת הרוזן
טירת קאדולצבורג (מ-1260 מושבו של הרוזן)
רוזנות העיר נירנברג (בגרמנית: Burggrafschaft Nürnberg) הייתה מדינה של האימפריה הרומית הקדושה מתחילת המאה ה-12 עד שלהי המאה ה-15. בתחילה שלטו הרוזנים על העיר נירנברג, אולם לאחר כ-200 שנה איבדו הרוזנים את שליטתם בעיר, והיא הפכה לעצמאית בשנת 1219. בסופו של דבר, חולקה הרוזנות לברנדנבורג-אנסבך וברנדנבורג-ביירוית.

== היסטוריה ==
נירנברג נוסדה כנראה בסביבות המאה ה-11, והאזכור הראשון של העיר הוא מ-1050, על מיקום הטירה הקיסרית בין פרנקיה המזרחית לבין המרקיזות הבווארית של נורדגאו. בין השנים 1050–1571, העיר התרחבה באופן דרמטי בשל מיקומה החשוב על נתיבי הסחר. קונרד השלישי, מלך גרמניה הקים את הפרקלאב הראשון שניהל את בתי המשפט מסביב לשטחים הקיסריים. הרוזנים הראשונים היו מבית ראבס האוסטרי, אולם לאחר שהוא נכחד בסביבות 1190, עברה הרוזנות לבית הוהנצולרן. אולם, מסוף המאה ה-12 עד תקופת האינטרגנום (1254-73), כוחם של רוזני העיר פחת ככל שקיסרי בית הוהנשטאופן העבירו לידי האצולה העירונית את הסמכויות האזרחיות, שכללו את הנהלת העיר, ובתי המשפט לידי ראש העיר הקיסרי. רוזן העיר ניהל את האדמות שמסביב נירנברג, הטיל מיסים והיווה את בית המשפט הגבוה ביותר בעניינים הנוגעים לציד וחקלאות. בנוסף, הוא גם היה המגן הממונה של המוסדות הכנסייתיים השונים, הכנסיות והמנזרים, ואפילו של הבישוף של במברג. זכויות היתר של רוזן העיר הועברו לעיר במהלך המאה ה-14 ותחילת המאה ה-15. היחסים המתוחים בין אצולת העיר לרוזן התפרצו לבסוף לאיבה גלויה, שהשפיעה רבות על ההיסטוריה של העיר.

נירנברג מכונה לעיתים קרובות כעיר הבירה הלא רשמית של האימפריה הרומית הקדושה, בעיקר בגלל הדיאטות הקיסריות (Reichstage), אשר התקיימו בטירת נירנברג. הדרישה הגוברת של בית המלוכה והחשיבות ההולכת וגוברת של העיר משכה את הסחר והמסחר לנירנברג, הנתמכת על ידי קיסרי הוהנשטאופן. פרידריך השני, קיסר האימפריה הרומית הקדושה העניק את Großen Freiheitsbrief, הכולל את זכויות העיר הקיסרית המיידיות (Reichsfreiheit), את הזכות להטבעת מטבעות ומדיניות מכס עצמאית, והסירה את העיר כמעט לחלוטין משליטת רוזני העיר. עד מהרה הפכה נירנברג, יחד עם אאוגסבורג, למרכז מסחר על המסלול בין איטליה לצפון אירופה.

== שליטי נירנברג ==
=== בית ראבס ===
* גוטפריד השני מראבס (1105–1137)
* קונרד הראשון מראבס (1137–1143)
* גוטפריד השלישי מראבס (1143–1160)
* קונרד השני מראבס (1160—1191)

=== בית הוהנצולרן ===
* פרידריך הראשון (1192–1204).
* פרידריך השני (1204–1218).
* קונרד הראשון (1218–1261).
* פרידריך השלישי (1262–1297)
* יוהאן הראשון (1297–1300).
* פרידריך הרביעי (1297–1332).
* יוהאן השני (1332–1357)
* פרידריך החמישי (1357–1397)
* יוהאן השלישי (1397–1420).
* פרידריך השישי (1398–1427).

==קישורים חיצוניים==

== הערות שוליים ==

נירנברג, רוזנות העיר
ונדי פרידמן

ונדי לורל פרידמן (באנגלית: Wendy Laurel Freedman; נולדה ב-17 ביולי 1957) היא אסטרונומית יהודיה קנדית-אמריקאית. ידועה בזכות מדידתה של קבוע האבל וכמנהלת מצפי הכוכבים של מכון קרנגי בפסדינה בקליפורניה ובלאס קמפנאס בצ'ילה. היא מכהנת כפרופסורית לאסטרונומיה ואסטרופיזיקה באוניברסיטת שיקגו. תחומי המחקר העיקריים שלה הם קוסמולוגיה תצפיתית, בדגש על מדידת שיעורי התרחבות היקום בעבר ובהווה, ואפיון טבעה של האנרגיה האפלה.

== ראשית דרכה ==
פרידמן גדלה בבית יהודי בטורונטו שבקנדה. אביה, רופא פסיכיאטר, ואמה, פסנתרנית קונצרטים, עודדו את התעניינותה במדע. למדה פיזיקה בתיכון, ובעקבות זאת החליטה ללמוד פיזיקה באוניברסיטת טורונטו. בתחילה למדה ביופיזיקה, ובהמשך היא שינתה את המקצוע הראשי לאסטרונומיה. היא קיבלה תואר ראשון בשנת 1979. היא המשיכה ללמוד באוניברסיטת טורונטו, וקבלה דוקטורט באסטרונומיה ואסטרופיזיקה ב-1984. באותה השנה היא הצטרפה למצפה הכוכבים של מכון קרנגי בפסדינה כפוסט-דוקטורנטית. היא הפכה לחברת הסגל המדעי במצפה שלוש שנים מאוחר יותר, והייתה האישה הראשונה שהתמנתה לצוות המדעי הקבוע. ב-2003 היא מונתה למנהלת של מצפי הכוכבים של מכון קרנגי. עבודתה המוקדמת התרכזה בעיקר בקנה המידה הקפאידי.

== קבוע האבל ==
פרידמן הובילה במשותף צוות בין-לאומי אשר כלל 30 אסטרונומים ומטרתו הייתה לחשב את קבוע האבל, שהוא מספר מפתח להערכת גיל היקום. קבוע האבל הוא קבוע המתאר את קצב התפשטות היקום. לאחר חישוב של קבוע האבל, ניתן להסיק את גודל היקום הנראה ואת גיל היקום. הצוות מדד את המרחק ל-24 גלקסיות באמצעות כוכבים הנקראים משתנים קפאידים, ומדד את קבוע האבל באמצעות חמש שיטות בלתי תלויות. החוקרים, בראשות פרידמן, פרסמו את תוצאות המחקר הסופיות בשנת 2001. עבודתם חישבה את קבוע האבל בדיוק של 10% ובכך פתרה מחלוקת ארוכת שנים.

== טלסקופ מגלן הענק - GMT ==
פרידמן יזמה את פרויקט טלסקופ מגלן הענק וכיהנה כראש הדירקטוריון משלב היוזמה ב-2003 ועד לשנת 2015. פרויקט זה משלב אוניברסיטאות ומכוני מחקר מובילים בעולם במטרה לבנות טלסקופ אופטי בגודל 25 מטר בהרי האנדים שבצ'ילה. הטלסקופ צפוי להיות פעיל בשנת 2029.

== הכרה ופרסים ==

פרידמן נבחרה כחברה באקדמיה הלאומית למדעים, בחברה הפילוסופית האמריקאית, באקדמיה האמריקאית לאמנויות ולמדעים וכן בחברה האמריקאית לפיזיקה .

== קישורים חיצוניים ==

== הערות שוליים ==

קטגוריה:אסטרונומים יהודים
קטגוריה:קנדים חברי האקדמיה האמריקאית לאמנויות ולמדעים
קטגוריה:יהודיות חברות האקדמיה האמריקאית לאמנויות ולמדעים
קטגוריה:קנדים חברי האקדמיה הלאומית למדעים של ארצות הברית
קטגוריה:יהודים חברי האקדמיה הלאומית למדעים של ארצות הברית
קטגוריה:אסטרונומיות אמריקאיות
קטגוריה:אסטרופיזיקאים יהודים
קטגוריה:מדענים יהודים קנדים
קטגוריה:אסטרופיזיקאיות
קטגוריה:אסטרונומיות קנדיות
קטגוריה:זוכי פרס גרובר בקוסמולוגיה
קטגוריה:אמריקאיות שנולדו ב-1957
קטגוריה:אמריקאים שנולדו ב-1957
צ'ונגצ'ינגוזאורוס

צ'ונגצ'ינגוזאורוס (שם מדעי: Chungkingosaurus; מילולית: "לטאת צ'ונגצ'ינג") הוא סוג של דינוזאור מתת-סדרת הסטגוזאורים שחי בתור היורה לפני 160 מיליון שנה. דינוזאור זה היה קרובו למשפחת ההואיאנגוזאוריים של ההואיאנגוזאורוס, ושניהם התגלו במכרות בסצ'ואן שבצפון סין. בסוג זה נמצא מין יחיד, Chungkingosaurus jiangbeiensis, שהתגלה ב-1983. הוא קיבל את שמו עקב הקרבה של מאובניו למחוז צ'ונגצ'ינג. שם המין קרוי על שם נפת ג'יאנגבי (Jiangbei).

== מאפיינים ==
דינוזאור זה היה קרובם הקדום של בני משפחת הסטגוזאוריים, אך הוא היה קטן בהרבה והגיע לאורך של 4–5 מטר בממוצע. הוא הכיל שיניים קטנות בקדמת הלסת, דבר שעזר ללחך צמחייה והיה בעל זיז דוקר על כתפיו. הזנב גם הכיל 4 דוקרנים, איתם הוא ניפנף כדי להבריח טורפים. כמו לשאר הסטגוזאורים הוא הכיל 2 שורות של זיזים על גבו עד הזנב, אך צורתם דמתה לסכינים יותר מללוחיות גדולות, כמו אצל הסטגוזאורוס הגדול, דבר שמנע מהם לעזור לחמם את הגוף בצורה יעילה.

כמו שאר הסטגוזאורים הוא ניזון מאכילת צמחייה והיה בעל מוח קטן. לצידו חיו אוכלי צמחים גדולים כמו ממנצ'יזאורוס, אומייזאורוס וגם סטגוזאורים גדולים יותר כמו טואוג'יאנגוזאורוס וציאלינגוזאורוס. ייתכן שהוא נטרף בידי טורפים גדולים כמו יאנגצ'ואנוזאורוס.

== בתרבות ==
דינוזאור זה הופיע במשחקי המחשב Jurassic World Evolution וJurassic World Evolution 2.

==קישורים חיצוניים==

*
קטגוריה:הואיאנגוזאוריים
קטגוריה:דינוזאורים שחיו ביורה תיכון באסיה
קטגוריה:מאובני טקסונים שתוארו ב-1983
הואיאנגוזאורוס

הואיאנגוזאורוס (שם מדעי: Huayangosaurus) הוא סוג של דינוזאור מתת-סדרת הסטגוזאורים שחי בתור היורה לפני 165 מיליון שנה. המאובנים של דינוזאור זה התגלו במחוז סצ'ואן שבסין. פירוש שם הדינוזאור הוא: "הזוחל של הואיאנג" - שמה הקדום של סצ'ואן, בו התגלה. לצידו נמצאו התרופוד גסוזאורוס, האורניתופוד קסיאנוזאורוס ומיני זאורופודים כמו שונוזאורוס ואומייזאורוס.

== מאפיינים ==
במראהו ההואיאנגוזאורוס היה דומה לסטגוזאורוס, סטגוזאור גדול ומפורסם שחי כ-20 מיליון שנה באמריקה הצפונית, אך היה שייך למשפחה נפרדת - הואיאנגוזאוריים, לצד סוג נוסף שהתגלה באזור - הצ'ונגצ'ינגוזאורוס.

הוא היה קטן בהרבה מהסטגוזאורוס - הוא הגיע לאורך של 4.5 מטרים בלבד. היו לו רגליים אחוריות יותר ארוכות מהקדמיות. הוא היה בעל שיניים קדמיות בקדמת הלסת שהותאמו ללעיסת צמחייה, דבר שלא היה לסטגוזאורים מאוחרים יותר, וזנב בעל 4 דוקרנים והיה בעל 2 דוקרנים על כתפיו. בדומה לרוב הסטגוזאוריים היו לו 2 שורות זיזים גדולים לאורך גבו עד הזנב, אך מראם דמה לסכינים יותר מהלוחיות של הסטגוזאורוס. ככל הנראה הם שימשו להגנה ואולי גם לשמירה מסוימת על חום הגוף, אם כי היו פחות מוצלחות בכך מהלוחיות הגדולות. לאחד מהגולגולות של ההואיאנגוזאורוס יש קרניים קטנות מעל העיניים, מדובר כנראה בגולגולת של בוגרים.

== בתרבות ==
דינוזאור זה הופיע במשחק המחשב Jurassic World Evolution.

== תמונות ==
<gallery>
קובץ:Huayangosaurus taibaii 20050707 07.jpg
קובץ:Huayangosaurus taibaii.jpg
</gallery>

==קישורים חיצוניים==

* 

קטגוריה:הואיאנגוזאוריים
קטגוריה:דינוזאורים שחיו ביורה תיכון באסיה
קטגוריה:טקסונים שתוארו בידי דונג שימינג
קטגוריה:מאובני טקסונים שתוארו ב-1982
הואיאנגוזאוריים

הואיאנגוזאוריים (שם מדעי: Huayangosauridae) היא משפחה של דינוזאורים מתת-סדרת הסטגוזאורים שחיו בין היורה התיכון עד הקרטיקון התחתון לפני 125–165 מיליון שנה, באזור סין וכמה מאובנים נתגלו גם באנגליה.

משפחה זו הייתה קרובתה הקדומה של הסטגוזאוריים והכילה מינים קטנים ופרימיטיביים יותר. הם היו בעלי לוחיות דמויות-סכינים על גבם, שיניים קדמיות בקדמת הלסת שחסרו לשאר הסטגוזאוריים וזיזים גדולים על הכתף. הם היו קטנים יותר והגיעו לאורך של 5 מטר לכל היתר ושקלו עד חצי טון.

כמו שאר הסטגוזאורים הם היו אוכלי צמחים איטיים בעלי מוח קטן. גפיהם הקדמיות היו ארוכות כמעט כמו האחוריות, בשונה ממינים מאוחרים יותר להם רגליים ארוכות יותר. במראם הם דמו לסטגוזאורים גדולים יותר כמו הסטגוזאורוס מאמריקה הצפונית.

==סוגים==
* הואיאנגוזאורוס (Huayangosaurus)
* צ'ונגצ'ינגוזאורוס (Chungkingosaurus)
* רגנוזאורוס (Regnosaurus)

==קישורים חיצוניים==

*
יוהאן השני, רוזן העיר נירנברג

יוהאן השני, רוזן העיר נירנברג (בגרמנית: Johann II. von Nürnberg; 1309–1357) היה רוזן העיר נירנברג מבית הוהנצולרן.

== ביוגרפיה ==
יוהאן נולד בשנת 1309, לפרידריך הרביעי, רוזן העיר נירנברג ולמרגרטה מקרינתיה, בתם של אלברט מגוריציה ואגנס מההנברג. בשנת 1332 מת אביו, ויוהאן ירש את נחלותיו. הוא התפרסם לאחר שהצליח לצרף לנחלותיו את קולומבאך בשנת 1340. בתקופת שלטונו התחוללה המגפה השחורה, אשר גבתה קורבנות רבים בנירנברג. בשל הטענה כי האוכלוסייה היהודית הייתה אחראית על המגפה, יהודים רבים בנירנברג נרצחו, בעוד יוהאן עמד מנגד, ללא תמיכה פעילה או התנגדות פעילה.

== משפחתו ==
יוהאן התחתן עם אליזבת מהנברג-שלויזינגן, בתם של ברטהולד השביעי, רוזן הנברג-שלויזינגן ואדלהיידה מהסן, ממנה נולדו לו 5 ילדים:
* פרידריך החמישי, רוזן העיר נירנברג (1333–1398).
* מרגרטה מנירנברג (מתה ב-1377), התחתנה עם שטפן השני, דוכס בוואריה.
* אליזבת מנירנברג (מתה ב-1383), התחתנה עם אולריך, רוזן שאונברג.
* אנה מנירנברג (מתה ב-1383).
* אדלייד מנירנברג.

== אילן יוחסין ==

{| class="wikitable" align="center" style="margin:auto;"
|-
| colspan="3" align="center"| יוהאן השני, רוזן העיר נירנברג בית הוהנצולרן נולד:1309 מת:1357
|-
| rowspan="1" align="center"| פרידריך הרביעי
| rowspan="1" align="center"| רוזנות העיר נירנברג 1332–1357
| rowspan="1" align="center"| פרידריך החמישי
|}
==קישורים חיצוניים==

קטגוריה:בית הוהנצולרן
קטגוריה:ילידי 1309
קטגוריה:נפטרים ב-1357
פורד טרנזיט קורייר

פורד טרנזיט קורייר (באנגלית: Ford Transit Courier; קרוי גם: Ford Tourneo Courier) היא מכונית מסחרית המיוצרת ב-2 תצורות: מסחרית ו-מיניוואן, מתוצרת יצרנית הרכב הטורקית "Ford Otosan" , חברת בת של קונצרן הרכב פורד אשר מיוצרת משנת 2014 ועד היום.

==דורות==
* דור ראשון - 2014–2017.
* דור שני 2017 - ועד היום.

==תצורות==
* 4 דלתות - מסחרית
* 5 דלתות - מסחרית
* 5 דלתות - מיניוואן

==תמונות ==
<gallery mode="packed" heights="100">
קובץ:Ford Tourneo Courier 0281.jpg | "פורד טרנזיט קורייר"
קובץ:Ford Tourneo Courier 0282.jpg | "פורד טרנזיט קורייר"
קובץ:Ford Tourneo Courier 0283.jpg | "פורד טרנזיט קורייר"
קובץ:Ford Tourneo Courier 0284.jpg | "פורד טרנזיט קורייר"
קובץ:Ford Tourneo Courier 0285.jpg | "פורד טרנזיט קורייר"
קובץ:Ford Tourneo Courier 0286.jpg | "פורד טרנזיט קורייר"
קובץ:Ford Tourneo Courier 0287.jpg | "פורד טרנזיט קורייר"
קובץ:Ford Tourneo Courier (MSP15).JPG | "פורד טרנזיט קורייר"
קובץ:2014 Ford Tourneo Courier (fl).jpg | "פורד טרנזיט קורייר"
קובץ:2015 Ford Transit Courier Base TDCi 1.5 Rear (Headway Trafic Maintenance).jpg | "פורד טרנזיט קורייר", שנת 2105 - מסחרית
קובץ:2015 Ford Transit Courier Base TDCi 1.5 Front (Headway Trafic Maintenance).jpg | "פורד טרנזיט קורייר", שנת 2105 - מסחרית
</gallery>

==ראו גם==
* פורד
* פורד טרנזיט
* פורד טרנזיט קסטום
* פורד טרנזיט קונקט
* פורד טרנזיט בס

==קישורים חיצוניים==

* 
* 
* 
==הערות שוליים==

קטגוריה:דגמי מכוניות שהושקו ב-2014
קטגוריה:מכוניות מסחריות
קטגוריה:מיניוואנים
טרנזיט קורייר
קטגוריה:כלי רכב המיוצרים בטורקיה
Dear Basketball

Dear Basketball (בתרגום חופשי: "כדורסל יקר") הוא סרט אנימציה קצר משנת 2017 בבימויו ובהנפשתו של גלן קין . הסרט מבוסס על הודעת הפרישה של כדורסלן העבר קובי בראיינט, אותה פרסם באתר פליירס טריביון ב-29 בנובמבר 2015. את פסקול הסרט הלחין ג'ון ויליאמס.

בטקס פרסי האוסקר לשנת 2017 זכה הסרט בפרס לסרט המונפש הקצר הטוב ביותר. הייתה זו זכייתו הראשונה של האנימטור הוותיק גלן קין בפרס אוסקר, וכן הזכייה הראשונה של כדורסלן מקצועי בפרס אוסקר.

==עלילה==
הסרט הוא למעשה אילוסטרציה של הודעת הפרישה ממשחק של בראיינט, בה הוא נפרד ממשחק הכדורסל עצמו. לאורך ההודעה מספר בראיינט כיצד התאהב במשחק הכדורסל כילד, ומייחס את כל ההשקעה שלו לאורך הקריירה לאהבתו למשחק. בסיום מסביר בראיינט כי החליט לפרוש ממשחק בשל הקשיים הפיזיים עמם גופו מתקשה להתמודד. את הסרט מקריין בראיינט עצמו.

==פרסים ומועמדויות==
{| class="wikitable"
|+
!פרס
!קטגוריה
!תוצאה
|-
|פרס אוסקר
|הסרט המונפש הקצר הטוב ביותר
|
|-
|פרס אנני
|הסרט הקצר הטוב ביותר
|
|-
|פרס אמי בספורט
|עיצוב גרפי בגמר-הפקה יוצא מן הכלל
|
|}

==קישורים חיצוניים==
* 

==הערות שוליים==

קטגוריה:סרטי 2017
קטגוריה:סרטים באנגלית
קטגוריה:סרטים קצרים מונפשים
קטגוריה:סרטי כדורסל
קטגוריה:זוכי אוסקר: הסרט המונפש הקצר הטוב
קטגוריה:זוכי פרס אנני
קטגוריה:קובי בראיינט
פרידריך הרביעי, רוזן העיר נירנברג

פרידריך הרביעי, רוזן העיר נירנברג (בגרמנית: Friedrich IV. von Nürnberg; 1287–1332) היה רוזן העיר נירנברג מבית הוהנצולרן בין השנים 1300–1332.

== ביוגרפיה ==
פרידריך נולד בשנת 1287, לפרידריך השלישי, רוזן העיר נירנברג ולהלן מסקסוניה, בתם של אלברכט הראשון, דוכס סקסוניה והלנה מבראונשווייג-לינבורג. בשנת 1300 מת אחיו יוהאן הראשון, רוזן העיר נירנברג, ופרידריך ירש את נחלותיו. בשנת 1307 הוא ואלברכט הראשון, מלך גרמניה הובילו את הצבא הקיסרי בקרב לוקה נגד בית וטין בהנהגתם של פרידריך הראשון, מרקיז מייסן ודיטריך הרביעי, מרקיז לוסטיה, אולם הובסו בקרב. פרידריך הרביעי נלחם בהצלחה רבה יותר לצד בית ויטלסבאך בהנהגת לודוויג הרביעי, קיסר האימפריה הרומית הקדושה בקרב מיהלדורף ב-28 בספטמבר 1322, ולכד את יריבו ההבסבורגי פרידריך הראשון, דוכס אוסטריה. 

בשנת 1331 הוא רכש את העיר אנסבך, ממנה הוקמה נסיכות אנסבך בשנת 1398. שנה מאוחר יותר מת פרידריך, ובנו יוהאן השני ירש את נחלותיו.

== משפחתו ==
פרידריך התחתן עם למרגרטה מקרינתיה, בתם של אלברט מגוריציה ואגנס מההנברג, ממנה נולדו לו 10 ילדים:
* יוהאן השני, רוזן העיר נירנברג (1309–1357).
* קונרד השלישי מנירנברג (מת ב-1334).
* פרידריך מנירנברג (מת ב-1365), בישוף רגנסבורג בין השנים 1340-1365.
* אלברכט מנירנברג (מת ב-1361).
* ברטהולד מנירנברג (1320–1365), בישוף אייכשטדט בין השנים 1354-1365, והקנצלר של קרל הרביעי, קיסר האימפריה הרומית הקדושה.
* הלנה מנירנברג (מתה אחרי 1374), התחתנה עם אוטו החמישי מאורלמינדה, ולאחריו התחתנה עם היינריך השביעי, רוזן שוורצבורג-בלאנקנבורג.
* אנה מנירנברג (מתה אחרי 1340), התחתנה עם אולריך הראשון מלוכטנברג.
* מרגרטה (מתה אחרי 1382), התחתנה עם אדולף הראשון, רוזן נסאו-ויסבאדן-אידשטיין.
* אגנס מנירנברג (מתה אחרי 1363), התחתנה עם ברטהולד החמישי מנויפן, ולאחריו התחתנה עם אלברכט השני מוורדנברג והייליגנברג.
* קתרינה מנירנברג (מתה אחרי 1373), התחתנה עם אברהרד מוורטהיים.

== אילן יוחסין ==

==קישורים חיצוניים==

{| class="wikitable" align="center" style="margin:auto;"
|-
| colspan="3" align="center"| פרידריך הרביעי, רוזן העיר נירנברג בית הוהנצולרן נולד:1287 מת:19 במאי 1332
|-
| rowspan="1" align="center"| יוהאן הראשון
| rowspan="1" align="center"| רוזנות העיר נירנברג 1300–1332
| rowspan="1" align="center"| יוהאן השני
|}

קטגוריה:בית הוהנצולרן
קטגוריה:ילידי 1287
קטגוריה:נפטרים ב-1332
אברהם שהרבני

הרב אברהם שהרבני (כ"ו באלול תרצ"ו, 13 בספטמבר 1936 - י"א באייר תשע"ח, 26 באפריל 2018) היה רב ודיין רבה הספרדי של העיר רחובות.

==ביוגרפיה==
נולד בבגדאד שבעיראק לגורג'יה ולרב גבריאל שכיהן לימים כרב וחזן קהילות יוצאי עיראק בערים חולון ורחובות. בהיותו בן שש שנים היה הולך עם אביו מדי יום ראשון לבית המדרש בית זלכה ולא היו חוזרים עד ליום שישי לביתם, סדר הלימוד החל כשעתיים קודם זמן נץ החמה והסתיים לאחר תפלת ערבית, סדר לימוד זה ליווה את הרב עד ימיו האחרונים כאשר נודע שמו כשקדן עצום וכמתמיד אשר הספר לא זז מתחת ידיו.

בשנת 1950 (תש"י) בהיותו בן ארבע עשרה שנה עלה עם הוריו ושאר בני משפחתו ארצה בעליה הגדולה של יהודי עיראק, ושוכנו במעברת זרנוגה הסמוכה לעיר רחובות.
משם המשיך הנער בלימוד בישיבת קלצק ברחובות בראשות הרב צבי יהודה מלצר בנו של הרב איסר זלמן מלצר.

בהיותו כבן עשרים ושתים שנה עוד טרם נישואיו שלח אותו הרב אלימלך בר-שאול בהסכמת הרב הראשי והראשון לציון, יצחק נסים, לכהן כרב מושב העובדים בן זכאי הסמוך לעיר יבנה.

בשנת תשי"ט נישא לאורה ויחד התגוררו במושב בן זכאי עד לשנת תשכ"ט. בשנים אלו כיהן במקביל על אף גילו הצעיר כראש ישיבת 'רבנו יוסף חיים' בעיר תל אביב. לאחר מכן ביקשו הרב חיים דוד הלוי לימים רבה של תל אביב יפו ובעת ההיא רבה של ראשון לציון לכהן כרב שיכון המזרח בראשון לציון.

בשנת תשל"ד נפטר הרב יחזקאל כהן רבה של רחובות, ובצוואתו הורה שרצונו הוא שהרב שהרבני מראשון לציון ימלא את מקומו כרב העיר.

בשנת תשנ"ד הקים כולל אברכים 'עטרת גבריאל' על שם אביו.

כחודשיים לפני פטירתו נכנס הרב לניתוח בלבו ממנו לא קם. לאחר מאבק במשך תשעה שבועות נפטר.

==משפחתו==
לרב שהרבני ארבע בנות ושלשה בנים. בכור בניו, הרב יצחק שהרבני, כיהן כרב מושב אחיסמך ולאחר מכן כרב האזורי חבל מודיעין.

==לקריאה נוספת==
*אחד היה אברהם - אלחנן שהרבני

קטגוריה:רחובות: רבנים ראשיים
קטגוריה:רבני מושבים
קטגוריה:רבנים ספרדיים ישראלים
קטגוריה:ישראלים ילידי עיראק
קטגוריה:אישים הקבורים ברחובות
קטגוריה:מועצה אזורית חבל יבנה: אישים
קטגוריה:ישראלים שנולדו ב-1936
קטגוריה:ישראלים שנפטרו ב-2018
וילהלם הראשון, רוזן הסן התחתית

וילהלם הראשון, רוזן הסן התחתית (בגרמנית: Wilhelm I. von Hessen; 4 ביולי 1466 – 8 בפברואר 1515) היה רוזן הסן התחתית בין השנים 1471–1493.

==ביוגרפיה==
וילהלם השראשון נולד ב-4 ביולי 1466 בקאסל, ללודוויג השני, רוזן הסן התחתית ולמכטילד מווירטמברג-אוראך, בתו של לודוויג השני, רוזן וירטמברג-אוראך. וילהלם נקרא גם וילהלם הזקן, כדי להבדילו מאחיו וילהלם האמצעי - וילהלם השני, רוזן הסן, ומבן דודו וילהלם הצעיר - וילהלם השלישי, רוזן הסן העילית. בשנת 1471 מת אביו, ווילהלם ירש את נחלותיו.

אחרי שעלה לרגל לארץ הקודש בשנת 1491, ובשל כך כונה אביר הקבר הקדוש, הוא כנראה נדבק בעגבת, ובעקבות כך ויתר על כיסאו לטובת אחיו וילהלם השני ב-3 ביוני 1493. לאחר מכן הוא בילה את חייו בשפאנגנברג, עד מותו ב-8 בפברואר 1515.

==משפחתו==
ב-17 בפברואר ב-1488 התחתן וילהלם בהאן-מינדן, עם אנה מבראונשווייג-וולפנביטל, בתם של וילהלם השני, דוכס בראונשווייג-וולפנביטל ואליזבת, רוזנת שטולברג, ממנה היו לו חמש בנות:

* מטילדה (1489–1493).
* מכטילד (1490–1558), התחתנה עם קונרד, רוזן טקלנבורג.
* אנה (1491–1513).
* קתרינה (1495–1525), התחתנה עם הרוזן אדם פון ביכלינגן
* אליזבת (1503–1563), התחתנה עם לודוויג השני, רוזן פפאלץ-צווייבריקן, ולאחריו התחתנה עם גאורג, רוזן פפאלץ-זימרן.

== אילן יוחסין ==

== קישורים חיצוניים ==
* [http://mdz.bib-bvb.de/digbib/lexika/adb/images/adb043/@ebt-link?target=idmatch(entityref,adb0430029 וילהלם הראשון, רוזן הסן] Allgemeine Deutsche Biographie.
* [http://de.wikisource.org/wiki/ADB:Wilhelm_I._(Landgraf_von_Hessen) Wikisource: Allgemeine Deutsche Biographie]
* 

== הערות שוליים ==

{| class="wikitable" style="margin:auto;"
|-
| colspan="3" align="center"| וילהלם הראשון, רוזן הסן התחתית בית הסן נולד:4 ביולי 1466 מת:8 בפברואר 1515
|-
| rowspan="1" align="center"| לודוויג השני
| rowspan="1" align="center"| רוזנות הסן התחתית 1471–1493
| rowspan="2" align="center"| וילהלם השני
|}

קטגוריה:בית הסן
קטגוריה:ילידי 1466
קטגוריה:נפטרים ב-1515
מאפיי 1

מאפיי 1, נקראת גם PGC 9892, היא גלקסיה אליפטית בקבוצת הכוכבים קסיופאה, הנמצאת במרחק של כ-9.8 מיליון שנות אור ממערכת השמש ושייכת לקבוצת מאפיי.

== היסטוריה ==
לגלקסיה בהירות מדרגה 11.14 והיא התגלתה יחד עם הגלקסיה השכנה מאפיי 2 ב-29 בספטמבר 1967 על ידי האסטרונום פאולו מאפיי, בזמן שחיפש אחר כוכבי T בשור בשביל החלב בעזרת תמונות שצולמו בתחום התת-אדום. הגלקסיה נמצאת רק כחצי מעלה מתחת למישור הדיסקה של שביל החלב, כך שכוכבי שביל החלב והחומר הבין כוכבי שבה בולעים ומפזרים את האור שנפלט מהגלקסיה ומעמעמים את עוצמת ההארה שלה בכ-5 דרגות בהירות. אלמלא ההסתרה על ידי שביל החלב, הייתה מאפיי 1 בין הגלקסיות הבהירות ביותר בשמי הלילה עם דרגת בהירות סביב 6, על סף יכולת הראייה האנושית ללא ציוד עזר, וסביר שהייתה מתגלה הרבה יותר מוקדם. הגלקסיה נמצאת כ-6.4 מעלות מדרום-מזרח לכוכב סגין שבקצה המזרחי של האסטריזם בצורת W של קסיופאה וכ-4.25 מעלות מצפון-מערב לכוכב η בפרסאוס. כשני-שלישים של מעלה ממזרח לה נמצאת מאפיי 2 שגם כן שייכת לקבוצת מאפיי. כמעלה מצפון-צפון-מערב למאפיי 1 נמצאת ערפילית הלב (IC 1805) וכ-2 מעלות מצפון-מזרח לה נמצאת ערפילית הנשמה (IC 1848), שתיהן ערפיליות פליטה בתוך שביל החלב במרחק של כ-7,500 שנות אור ממערכת השמש, שענני הגז שלהן מסתירים את אורה של מאפיי 1 והאור הנפלט מהן מקשה על זיהויה. בשל מיקומה של מאפיי 1 ברקע של שביל החלב, קשה מאוד לצפות בה באמצעות ציוד חובבים, למרות בהירותה.

== תכונות ==
מאפיי 1 (ימין) ומאפיי 2 (שמאל).{{ש}}הכוכבים והערפיליות שייכים לשביל החלב
גודלה הזוויתי של מאפיי 1 הוא כ-23 דקות קשת, כשני שלישים מקוטרו של הירח המלא, שממרחקה שקול לקוטר של כ-66,000 שנות אור, כשני שלישים מקוטרו של שביל החלב. באור נראה היא נראית קטנה בהרבה, כ-3 דקות קשת בלבד, זאת כי החומר של שביל החלב בולע ומפזר את האור הנראה יותר מאשר אור תת-אדום. פאולו מאפיי ציין שהיא אינה נראית כלל באור כחול ובקושי ניתן להבחין בה בתמונות שצולמו באור אדום. הוא עצמו גילה אותה בתמונות שצולמו באור תת-אדום בלבד. מסתה מוערכת בכ- מסות שמש, כחמישית ממסת שביל החלב, והיא ככל הנראה הגלקסיה האליפטית, שאינה גלקסיה ננסית, הקרובה ביותר לשביל החלב. למרות קרבתה היחסית, ההסתרה של הגלקסיה על ידי שביל החלב מקשה מאוד על התצפית בה ועל זיהוי תכונותיה. בעבר המרחק אליה הוערך בכ-6.5 מיליון שנות אור בלבד והועלתה ההשערה שהגלקסיה עברה בסמוך לגלקסיית אנדרומדה והייתה לה השפעה משמעותית על התפתחות הקבוצה המקומית. מדידות מאוחרות יותר העלו שהמרחק שלה ממרכז הקבוצה המקומית גדול בכ-50% ממה שהוערך קודם, וככל הנראה לא הייתה לה השפעה מהותית על הגלקסיות של הקבוצה המקומית.

תצפיות נוספות בתחום התת-אדום העלו שככל הנראה יש למאפיי 1 מערכת של עשרות צבירים כדוריים שמקיפים אותה. כמו כן ניתן להבחין באוכלוסייה גדולה יחסית של ענקים אדומים זקנים שמצביעה על כך שכוכבי הגלקסיה הם זקנים ולא הייתה בגלקסיה יצירת כוכבים חדשים בכמות משמעותית במיליארדי השנים האחרונות. במרכז הגלקסיה יש מקור של קרינה שאופיינית לאזור H II (Hα) ונראה שיש שם אזור בקוטר של כ-4 שנות אור שמכיל מימן מיונן עם מסה של כ-29 מסות שמש. אזורים כאלה בדרך כלל מאופיינים ביצירה של כוכבים חדשים שפולטים אור כחלחל, ואכן האזור הזה נראה מעט כחלחל יותר משאר הגלקסיה.

מאפיי 1 ומאפיי 2 הן שתיים מתוך 12 גלקסיות גדולות אשר מקיפות את הקבוצה המקומית ומכונות "מועצת הענקים", האחרות הן IC 342, גלקסיית הפסל, גלקסיית המחוגה, M64, M81, M82, M83, M94, NGC 4945 וקנטאור A.

==קישורים חיצוניים==

* 
* 

==הערות שוליים==

קטגוריה:גלקסיות אליפטיות
קטגוריה:קבוצת הכוכבים קסיופאה
קטגוריה:קבוצת מאפיי
פרנסין דקארי

פרנסין דקארי (נולדה ב-1942) היא סוציולוגית, פעילה פמיניסטית, ופרופסורית לסוציולוגיה באוניברסיטת קוויבק במונטריאול. דקארי היא מובילת דעה פמיניסטית וממייסדות לימודי נשים במרחב האקדמי בקוויבק.

== השכלה ==
פרנסין דקארי החלה את הקריירה האקדמית שלה בקולג' אדוארד-מונפטיט, המשיכה אותה באוניברסיטת מונטריאול, תוך שהיא מתמקדת בנושא החלוקה המגדרית בסביבת הלימודים. היא סיימה דוקטורט בסוציולוגיה של המדע ב-1985. באותה שנה, החלה ללמד באופן קבוע באוניברסיטת קוויבק במונטריאול (UQAM). מאז שנת 2011, היא המנהלת המדעית של לימודי נשים בקוויבק.

== פעילות מדעית וחברתית ==
עבודות המחקר של דקארי מתמקדת בתאוריות של האבולוציה של השיח והפרקטיקות של הפמיניזם בקוויבק, כמו גם בנושאים הקשורים למשפחה ולעבודת נשים. דקארי היא חלוצת בבניית המערך האקדמי בלימודי נשים בקוויבק. עבודתה המחקרית והאקטיביסטית פעלה למתן לגיטימציה למחקר הפמיניסטי והרחבתו למנעד רחב של נושאים. 

דקארי הייתה המנהלת של הוועדה המדעית של הקונגרס הבינלאומי הפמיניסטי למחקר, שהתקיים במונטריאול בשנת 2015.

== פרסים ==
* 2011 - פרס מצוינות במחקר וביצירה, מאוניברסיטת קוויבק. 
* 2012 - פרס אורסלה פרנקלין ללימודי מגדר מהאגודה המלכותית של קנדה.

== קישורים חיצוניים ==

* פרסומים של פרנסין דקארי באתר [http://classiques.uqac.ca/contemporains/descarries_francine/descarries_francine.html מדעי החברה]
* [https://reqef.uqam.ca/ פרנסין קרט באתר לימודי נשים]

קטגוריה:סוציולוגים קנדים
קטגוריה:סגל אוניברסיטאות בקנדה
קטגוריה:פמיניסטיות קנדיות
קטגוריה:קנדיות שנולדו ב-1942
פייתיה ויליאמס

פייתיה ויליאמס (באנגלית: Faithia Williams Balogun; נולדה ב-5 בפברואר 1969) היא שחקנית, מפיקה במאית ויוצרת קולנוע ניגרית.

== ביוגרפיה ==
ויליאמס נולדה באיקג'ה, שבמדינת לאגוס בניגריה, ומוצאה ממדינת דלתא. היא באה ממשפחה פוליגמית, בה אביה היה נשוי לשתי נשים. היא אחת משישה ילדים, וגדלה בדת הקתולית.

אחרי סיום לימודי התיכון, היא למדה במכון הפוליטכני של מדינת קווארה. היא לא הייתה תלמידה מצטיינת, ולא הצליחה להתמקד על כיוון קריירה. אביה דחק בה ללמוד חשבונאות, אך היא נכשלה במבחני הכניסה.

בעת שעבדה כפקידה בחברת מחשבים, הצליחה בעזרת ידיד להיות מלוהקת בתפקיד בסרט, ומשם התחילה קריירה במשחק.

== קריירה ==
ויליאמס כיכבה, הפיקה וביימה סרטים בתעשיית הסרטים הניגרית. T’alo pa Chief היה הסרט הראשון בו שיחקה תפקיד ראשי, והסרט היה פופולרי מאוד בניגריה, ומיצב אותה ככוכבת עולה. מאז הפיקה לפחות 15 סרטים.
ב-2008, היא זכתה בפרס האקדמיה האפריקאית לקולנוע לשחקנית הטובה ביותר בשפה אפריקאית, וסרטה Iranse Aje זכה בפרס הסרט הטוב ביותר בשפה אפריקאית.
באפריל 2014 היא זכתה בפרס האקדמיה לשחקנית הטובה ביותר,
וב-2015 בפרס Africa Magic Viewers Choice לסרט הטוב ביותר בשפה אפריקאית (יורובה) עבור סרטה Iya Alalake.

== חיים אישיים ==
היא הייתה בעבר נשואה לשחקן הנוליווד, סעידי בלוגון. השניים נישאו בשנת 2000, ולאחר מספר שנות פרידה, התגרשו רשמית ב-2014. ב-2017 חזרה להשתמש ויליאמס בשם נעוריה. יש להם יחד שני ילדים.

== פרסים ==
* פרס האקדמיה האפריקאית לקולנוע לשחקנית הטובה ביותר בשפה אפריקאית (2008)
* פרס האקדמיה האפריקאית לקולנוע לסרט הטוב ביותר בשפה אפריקאית (2008)
*פרס הקהל לקולנוע "אפריקה מג'יק" לסרט הטוב ביותר בשפה אפריקאית (יורובה) (2015)

== פילמוגרפיה ==
* Farayola (2009)
* Aje metta (2008)
* Aje metta 2 (2008)
* Awawu (2015)
* Teni Teka (2015)
* Omo Ale (2015)
* Agbelebu Mi (2016)
* Basira Badia (2016)
* Adakeja (2016)
* Eku Eda (2016)
* MY WOMAN (2018)

==קישורים חיצוניים==

== הערות שוליים ==

קטגוריה:שחקניות קולנוע וטלוויזיה ניגריות
קטגוריה:במאיות קולנוע ניגריות
קטגוריה:מפיקות קולנוע ניגריות
קטגוריה:תסריטאיות קולנוע
קטגוריה:ניגריות שנולדו ב-1969
יוהאן הראשון, רוזן העיר נירנברג

יוהאן הראשון, רוזן העיר נירנברג (בגרמנית: Johann I. von Nürnberg; 1279 או 1287 –1300) היה רוזן העיר נירנברג מבית הוהנצולרן בין השנים 1297–1300.

== ביוגרפיה ==
יוהאן נולד בשנת 1287, לפרידריך השלישי, רוזן העיר נירנברג ולהלן מסקסוניה, בתם של אלברכט הראשון, דוכס סקסוניה והלנה מבראונשווייג-לינבורג. בשנת 1297 מת אביו, ופרידריך ירש את נחלותיו. באותה שנה התחתן יוהאן עם אגנס מהסן, אולם לא היו לו ילדים ממנה. בשנת 1300 מת יוהאן, ואחיו פרדריק הרביעי ירש את נחלותיו.

== אילן יוחסין ==

קטגוריה:בית הוהנצולרן
הקבינט של קוריאה הצפונית

הקבינט של קוריאה הצפונית הוא, בהתאם לחוקת קוריאה הצפונית, הרשות המבצעת במדינה, וכן הגוף הניהולי בממשלת קוריאה הצפונית. מאז אוגוסט 2020 עומד בראש הקבינט קים טוק-הון.

== היסטוריה ==
הקבינט, בראשותו של [[קים איל-סונג, במהלך ביקור במוסקבה, 1949]]
החל מהגרסה הראשונה של חוקת קוריאה הצפונית שאומצה ב-1948, סמכויות הרשות המבצעת, אשר במרבית מדינות העולם מוענקות לממשלה, הוענקו לקבינט של קוריאה הצפונית, בראשותו של קים איל-סונג, אבי האומה והמנהיג העליון של קוריאה הצפונית.

== מינוי הקבינט ==
הקבינט ממונה ומחויב במתן דין וחשבון כלפי אספת העם העליונה, הרשות המחוקקת של קוריאה הצפונית. בשל העובדה שהמשטר בקוריאה הצפונית הוא משטר חד-מפלגתי, כל חברי הקבינט הם גם חברי מפלגת הפועלים של קוריאה, אשר שולטת במדינה מאז הקמתה.
בתקופות בהן אספת העם העליונה מצויה בפגרה, הקבינט מחויב במתן דין וחשבון לישירות לנשיא האספה.

== תפקידים וסמכויות ==
הקבינט, אשר משמש כרשות המבצעת של קוריאה הצפונית, אחראי על יישום המדיניות הכלכלית של המשטר, כפי שנקבעת מטעם מפלגת הפועלים של קוריאה. עם זאת, הקבינט אינו אחראי על ענייני צבא וביטחון הלאומי, שכן נושאים אלו מצויים באחריותה של ועדת ההגנה הלאומית. משכך, ארגוניים משטרתיים וביטחוניים כדוגמת צבא העם הקוריאני, המשרד לביטחון העם ומחלקת ביטחון המדינה כפופים ישירות לוועדה, ואינם נדרשים במתן דין וחשבון לקבינט.

תפקידיו הרשמיים של הקבינט של קוריאה הצפונית הם:

== ראו גם ==
* ממשלת קוריאה הצפונית
* פוליטיקה של קוריאה הצפונית

== קישורים חיצוניים ==

* 

== הערות שוליים ==

קטגוריה:קוריאה הצפונית: פוליטיקה
משה זוארץ

משה "שינו" זוארץ (נולד ב-1972) הוא איש עסקים ישראלי, מנכ"ל ובעלים של חברת C-Data; ויו"ר ההתאחדות לכדורגל בישראל.

==ביוגרפיה==
זוארץ נולד וגדל בשכונת קריית מטלון שבפתח תקווה. כנער שיחק במועדון כדורגל של מכבי פתח תקווה.

שירת כחמש שנים בצה"ל בחיל המודיעין.

== קריירה ==
לאחר שחרורו מהשירות הצבאי החל לעבוד כאיש מכירות בחברת קומסק ובהמשך מילא בה תפקידי ניהול בתחום מוצרי האחסון הממוחשב.

בשנת 2002 הקים עם שותפו זאב רוזנקרנץ את חברת קומפיוטר סי דאטה העוסקת בתחום מוצרי המחשוב. בניהולו הפכה החברה לאחת הגדולות בישראל בתחומה, ומחזורה מוערך בכ-1.7 מיליארד ש"ח נכון לשנת 2017.

== תפקידים ציבוריים ==
ב-2005 מונה ליו"ר קבוצת הכדורגל מכבי פתח תקווה וכיהן בתפקיד עד 2011. לאחר מכן שימש כספונסר הקבוצה במשך מספר שנים. ב-2016 רכש עם אייל גולן את זכויות הניהול של קבוצת הפועל מרמורק הרחובותית.

ב-4 באוקטובר 2018 מונה ליו"ר ההתאחדות לכדורגל בישראל, אך בתוך פחות מארבעה חודשים הגיש את התפטרותו לאחר שהגיע למסקנה שלא יצליח להוציא לפועל את התוכנית אותה הוא תכנן. הוא סיים את תפקידו ביוני 2019.

ב-27 בדצמבר 2022 נבחר בשנית לכהן מחדש כיו"ר ההתאחדות לכדורגל.

== חיים אישיים ==
נשוי ואב לארבעה. בתו היא הזמרת והשחקנית שיר זוארץ. בת אחרת, אור זוארץ, בזוגיות עם ירדן שועה.

==קישורים חיצוניים==

==הערות שוליים==

קטגוריה:ישראלים שנולדו ב-1972
קטגוריה:אנשי עסקים ישראלים
וילהלם השלישי, רוזן הסן העילית

וילהלם השלישי, רוזן הסן העילית (בגרמנית: Wilhelm III., „der Jüngere“, Landgraf von Hessen ; 8 בספטמבר 1471–17 בפברואר 1500) היה רוזן הסן העילית בין השנים 1483–1500, ומקום מושבו היה במרבורג.

==ביוגרפיה==
וילהלם נולד ב-8 בספטמבר 1471, להיינריך השלישי, רוזן הסן העילית ולאנה מקצנלבוגן. בשנת 1483 מת אביו, ווילהלם ירש את נחלותיו, אולם מכיוון שהיה עדיין קטין, שימש דודו, הארכיבישוף הרמן הרביעי מקלן והנס הופמן מדרנברג כאפוטרופסים עד 1489.

בעזרת ההכנסות הרבות של המדינה יכול וילהלם לרכוש בשנת 1492 חצי מהלורדות של אפשטיין (כולל אזור לנדכן) ובשנת 1493 לרכוש גם את החלק העיקרי של קלינגנברג אם מיין.

בשנת 1498 הוא התחתן עם אליזבת מפפאלץ, רוזנת הסן, בתו של פיליפ, הנסיך הבוחר מפפאלץ, אולם לא היו לו ילדים ממנה.

וילהלם מת ב-17 בפברואר 1500 בגיל צעיר, לאחר שנפל מסוס בזמן ציד, ומכיוון שלא היו לו ילדים, ירש בן דודו וילהלם השני את נחלותיו, ואיחד שוב את רוזנות הסן.

==קישורים חיצוניים==
* 

== הערות שוליים ==

{| class="wikitable" style="margin:auto;"
|-
| colspan="3" align="center"| וילהלם השלישי, רוזן הסן העילית בית הסן נולד:8 בספטמבר 1471 מת:17 בפברואר 1500
|-
| rowspan="1" align="center"| היינריך השלישי
| rowspan="1" align="center"| רוזנות הסן התחתית 1471–1493
| rowspan="2" align="center"| וילהלם השני
|}

קטגוריה:בית הסן
קטגוריה:ילידי 1471
קטגוריה:נפטרים ב-1500
סלובקיה באירוויזיון לרוקדים צעירים

סלובקיה נטלה חלק באירוויזיון לרוקדים צעירים פעמיים בלבד, ב-1997 וב-2015.

== הרקדנים והריקודים שייצגו את סלובקיה באירוויזיון לרוקדים צעירים ==
{| class="wikitable sortable"
!שנה
!אמן
!ריקוד
!כוריאגרף
!חצי גמר
!גמר
|-
| 1997
| רומן לייזיק
|"La Sylphide"
| א. ברנוביל
| -
| -
|-
| 2015
| ולריה שטשקובה
| "La Esmeralda"
| מריוס פטיפה, קארין אלברדג'אן
| -
| לא העפילה לדואט הגמר
|}

== ראו גם ==
* האירוויזיון לרוקדים צעירים
* סלובקיה באירוויזיון
* סלובקיה באירוויזיון למוזיקאים צעירים

== קישורים חיצוניים ==
* [http://www.youngdancers.tv/ Eurovision Young Dancers]

== הערות שוליים ==

קטגוריה:אירוויזיון לרוקדים צעירים
קטגוריה:סלובקיה: תרבות